Odense Adresse-Contoirs Efterretninger, 1830-08-06
De i Paris nærværende Deputerede, omtrent 50 i Tallet, have holdt en Forsamling, og afsendt Expresser til deres Kollegaer i alle Retninger, for at opfordre dem til, saasnart som muligt og inden 5 August at indfinde sig i Paris. Videre have de taget følgende Beslutninger: at de protestere mod Forordningerne af 25 Juli som ulovlige og forbryderske, at de derfor ville vedblive at betragte sig som Frankerigs Deputerede og Befuldmægtigede, at en Deputation uopholdeligen skal begive sig til Pladskommandanten, saavelsom til Præfekten i Paris, med Andragende om, at de ville sammenkalde Nationalgarden, og om disse skulde vægre sig herved, da ville de selv sammenkalde den til at vaage over Hovedstadens Sikkerhed; endeligen have de erklæret deres Møde for permanent. Sammenkomsten holdtes i Hr. Dupins Huus, og paa Hr. Bernards Forslag, besluttedes, at de Deputerede den 3 August skulde træde sammen, og da konstituere sig til en Nationalforsamling. Og saa Pairskammeret har erklæret sig permanent; 50 til 60, Pairs forsamlede sig hos Hertugen af Broglio, og besluttede at indgive en Forestilling til Hs. Majestæt, hvori de erklære, at de ikke erkjende andre for lovligen valgte Deputered, end saadanne, som ere udnævnte ved Kollegier, Overeensstemmelse med Loven, og at de ikke ville gjøre sig skyldige i en Meeneed, ved at tage Deel i nogen Raadslag. ning om Lovudkast, som ere antagne af et lovstridigen valg: Kammer som det, Man vil indkalde den 28 September, Redakteurerne af de liberale Tidender have ogsaa underskrevet en Erklæring i Bladet National, hvorefter de holde sig kaldede til at give det første Exempel paa Modstand mod en Regjering, som har forbrudt al Ret til Lydighed, og besværge de Deputerede, ikke at forglemme, at de ere sammenkaldte til den 3 August, og at deres Ret er den samme idag som igaar. Over 200,000 Exemplarer, af denne Protest ere uddeelte. Udgiverne af Konstitutioneel og Journal des Debats have dog været saa forsigtig ikke at underskrive, hvorfor ogsaa deres Blade endnu kunne udkomme; derimod har Gensdarmeriet indfundet sig i Kontoirerne hos Temps, Figaro og National. Figaros og Nationals Presser ere tilintetgjorte, og Lettrerne kastede i Seinen, og de ansvarlige Udgivere af Temps og National bort slæbte og kastede i Fængsel. Den nuværende Administrator for Bladet, Temps, Hr. Bande, forhenværende Præfekt i Tarn-Departementet, opholdt Gensdarmeriet i 5 Timer ved Bureauet. Fire Gange lod Politiepræfekten udgaae Opfordring til ham om at udlevere Nøglerne til det Værelse, hvor Bladets Presser stode, og fire Gange svarede Hr. Bande ved at oplæse den Artikel i Straffelovbogen, som handler og Tyverie forbundet med Jndbrud Tre Laasesmede bleve afsendte efter hverandre, for at aabn Dørrene, men ved Forelæsningen af ovennævnte Artikel 1 erklærede de, at de ikke vilde tage Deel i Jndbrud. Endeligen hentede Politietjenere Smederedskaber, og Dørrene bleve slagne ind med Hammerslag. Monitøren omtaler slet ikke de Uroligheder, som have fundet Sted. Gagetten skildrer de som meget ubetydelige, og forsvarer Ministrenes Fremgangsmaade. Den 3 August var intet fransk Blad undtagen Monitøren ankommet til Hamborg. Politiepræfekten har ladet bekjendtgjøre, at Enhver, som offentligen giver en Anden noget Lovstridigt at læse, vil blive hæftet og overleveret til Distriktets Politiekommissair.